# 

|  |
| --- |
| **СПРАВКА**  **ЗА ОТРАЗЯВАНЕ НА ПРЕДЛОЖЕНИЯТА И СТАНОВИЩАТА ОТ ПРОВЕДЕНАТА ОБЩЕСТВЕНА КОНСУЛТАЦИЯ ПО ПРОЕКТА НА  НАРЕДБА ЗА УСЛОВИЯТА И РЕДА ЗА ОСЪЩЕСТВЯВАНЕ НА КОНТРОЛ ВЪРХУ ДЕЙНОСТТА НА РАЗВЪДНИТЕ ОРГАНИЗАЦИИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Развъдни организации по говедовъдство  (писмо № 15-290 от 23.07.2020 г.) | Безспорно представения проект за наредба е изцяло в духа на РЕГЛАМЕНТ(ЕС)2016/1012 НА ЕВРОПЕЙСКИЯ ПАРЛАМЕНТ И НА СЪВЕТА от 8 юни 2016 година (чл. 60, 61 и 62).  Направен е много добър опит за създаване на правила за контролна дейностите на развъдните асоциации съобразно Европейското законодателство. |  |  |
| Има някои моменти, които ни смущават и създават у нас съмнение, че ще бъдат полезни за самия процес на осъществяване на дейността по контрол, а именно предвидените правомощия на служителите на Агенцията за контрол в чл. 4, ал. 1, 2 и 3, където считаме, че въпросите свързани с достъпа до частна собственост е регламентиран от други закони на страната. |  |  |
|  |  | Нашето предложение в настоящия проект тези точки да бъдат премахнати в настоящия им вид и да бъдат променени с точки, които да вменяват задължението на развъдните организации да осигуряват достъп до всички елементи обект на проверка. Разбира се заедно с възникващите задължения би трябвало да се регламентират и права на развъдните организации, които са обект на проверка. | Не се приема | Предложението за премахване на т. 1, 2, и 3 от чл. 4 противоречи на чл. 47 и чл. 48 от Закона за животновъдството, където са регламентирани правомощията на служители на ИАСРЖ и правото им на достъп. Текстът в Закона е съобразен с разпоредбите на чл. 41 от РЕГЛАМЕНТ(ЕС) 2016/1012, където „ служители имат достъп до помещенията и документите, както и до компютъризирани системи за управление на информацията“. |
|  |  | Друг важен момент е реалната компетентност на служителите на агенцията да извършват проверка на начините за оценяване на развъдната стойност на животните, което, както у нас така и в ЕС е в компетенцията на научната общност. | Не се приема | В съответствие с чл. 39 от РЕГЛАМЕНТ (ЕС) 2016/1012, компетентен орган за извършване на официален контрол е ИАСРЖ, съгласно чл. 3б, т. 8 от Закона за животновъдството. Относно компетентността на служителите на Агенцията, съгласно чл. 47, т. 3 и чл. 48, т.2 се изискват данни за установените развъдни стойности, в това число и методите на постигането им, а не начините за оценяване на развъдните стойности. |
|  |  | Нашето дълбоко разбиране е, че резултатите от цялата дейност от проверките трябва да са в полза на развитието на фермерите. В този смисъл цялата дейност включително и контролната трябва да се осъществява в сътрудничество, за да се подобрява дейността на асоциациите и да се постигне ефективност и икономически прогрес за фермерите посредством методите па селекция. | Приема се | Това е коментарен текст, който не съдържа конкретно предложение към проекта на Наредба. |
|  | Национален съюз на говедовъдите в България  (По електронен път)  от 23.07.2020г. | Прави следните предложения за промяна и допълнение на Наредбата. |  |  |
| Като цяло Закона за животновъдство и настоящата Наредба дават изключително големи права на ИАСРЖ в работата на Развъдните организации/РО/ и променят напълно идеята и дейността им за която те са създадени. На практика, приемайки се тази Наредбата, РО се явяват като подразделение на ИАСРЖ. Замисъла при създаването на РО,бе главния контролен орган да бъдат членовете на РО. |  |  |
|  |  | Предложения за промяна и допълнения в някои от членовете на Наредбата:  Чл.1, допълва се с т.3,4, и 6 |  |  |
|  |  | (3)ИАСРЖ разполага или има достатъчен на брой квалифициран, обучен и опитен персонал, така, че официалният контрол да е точен и ефективен. Проверяващите да имат завършен курс и лиценз за инспектори. | Не се приема | Достатъчният брой персонал е икономически показател за залагане в бюджета на Агенцията и не е предмет на Наредбата.  В разпоредбите на Закона за животновъдството и РЕГЛАМЕНТ (ЕС) 2016/1012, няма разписани изисквания за завършен курс и лиценз за инспектори на Компетентния орган, извършващ официален контрол. Всички служители на ИАСРЖ подлежат ежегодно на атестации на основание на Наредбата за условията и реда за оценяване на изпълнението на служителите в държавната администрация. |
|  |  | (4)да има гаранция, че служителите извършващи контрола нямат конфликт на интереси с проверяваните. | Не се приема | В чл. 5, т. 4 от Наредбата точно е регламентирано, че служителите са длъжни да „ си направят самоотвод, когато са свързани лица и имат частен интерес по смисъла на Закона за противодействие на корупцията и за отнемане на незаконно придобито имущество“. |
|  |  | (5) установени са съответните законови процедури, за да гарантират, че контрольорите имат достъп до помещенията, документи, компютърни програми, технологични линии, които се управляват от операторите, за да бъдат в състояние да извършват задачите си. | Не се приема | Правата на контролните органи са разписани в чл. 4 от Наредбата. |
|  |  | (6) Компетентния орган извършва официалния контрол при голяма степен на прозрачност. | Не се приема | Прозрачността е гарантирана, като резултатите от проверките се въвеждат в Информационна система по чл. 16 от Наредбата. |
|  |  | Чл. 2 т. 8 – наличие на договори между развъдната организация, специалисти-зооинженери и упълномощени лица извършващи дейности по чл. 20 от Закона за животновъдствъдството отпадне. | Не се приема | Изискването за наличие на договори произтича от чл. 23 от Закона за животновъдството. Предложението за промяна на ЗЖ не е съотносимо към настоящата процедура за издаване на Наредба. |
|  |  | Всъщност трябва да се промени и чл.23 от ЗЖ, които се явява спирачка в развитието на асоциациите. Освен зооинженери в селекцията имат място генетици, компютърни специалисти, биолози, маркетинг специалисти, ветеринарни лекари и др. На практика, този член забавя развитието на РО. |  |  |
|  |  | Чл. 9 Състоянието и начина на използване на сградите, предназначени за осъществяване на развъдна дейност –отпада.  Мотиви: Нормално е всяка организация да си прави вътрешна проверка на стопанисваните от тях сгради. Това не е работа и задължение на ИАСРЖ. | Не се приема | Проверката за състоянието и начина на използване на сградите, инсталациите е регламентирано в чл. 46 т. 1 и чл. 47, т. 3 от Закона за животновъдството. |
|  |  | 11.Технологическото оборудване свързано с производството и съхранението на сперма, яйцеклетки и ембриони –отпада.  Мотиви: Производството е бизнес, а всеки бизнес си има собствено ноу-хау и секрети в производството. Друг е въпроса, ако трябва да се проверява качеството на семенната течност, но за това има друга контролна служба. | Не се приема | Проверката за инсталациите и техническото оборудване свързани с производството и предлагането на пазара на животни, сперма яйцеклетки и ембриони е регламентирано в чл. 46, т. 1 и чл. 47, т. 3 от Закона за животновъдството. |
|  |  | 13. Извършването на специфично видовозаплождане чрез изкуствено осеменяване, трансплантация на ембриони и заплождане ин витро – отпада.  Мотиви: Това също не е работа на ИАСРЖ. По правилно е да се изисква документ за специализация на тези специалисти извършващи тези манипулации,но това е засегнато в ЗВМД. | Не се приема | В чл. 46, т. 1 и чл. 47, т.3 от Закона за животновъдството е регламентирана развъдната дейност, подлежаща на контрол от ИАСРЖ. |
|  |  | 14. Реда и правилността на използване на мъжките разплодници за естествено покриване – отпада.  Мотиви: Това е задължение на селекционерите. | Не се приема | В 47,т. 3 и чл. 48, т. 5 от Закона за животновъдството е регламентиран контролът върху реда за използване на мъжките разплодници за естествено покриване. |
|  |  | Чл. 4. 3. на свободен достъп до животновъдните обекти на лицата, членуващи в проверяваната развъдна организация и сключили договор за осъществяване на развъдна дейност с проверяваната развъдна организация.  Свободен достъп – отпада. Влизането в обекта става след съгласието на фермера при определени условия проверяващия 72 часа да не е посещавал друг ЖО, изпълнение на всички правила във фермата взети за защита на фермата от заболявания и биосигурност.  Мотиви: Проверяващия може предния ден да е бил в друга ферма в която има заразно заболяване. | Не се приема | Съгласно чл. 49 от Закона за животновъдството лицата, подлежащи на контрол са длъжни да осигуряват на лицата по чл. 47 и чл. 48, т. 1 свободен достъп до контролираните обекти и да им съдействат и да изпълняват техните предписания. |
|  |  | 10. Да вземат проби за извършване на ДНК анализ на животните, точката да се допълни – след съгласуване целта на тези резултати с РО и сключен съответен договор за целта с определени срокове за получаване на резултатите. | Не се приема | ИАСРЖ има право да взема проби за ДНК анализ за удостоверяване достоверността на произхода на животните на основание чл. 46, т. 2 от Закона за животновъдството. |
|  |  | 12. Да осъществяват контрол върху оборудването, технологията и качеството на получаваните сперма, яйцеклетка и ембриони, както и да контролират условията за тяхното съхраняване – отпада.  Мотиви: Всяко производство си има фирмени тайни.Единствено може да се проверява качеството на спермата, ако ИАСРЖ има това право съгласно ЗВМД. Тази проверка може да се направи по документи. | Не се приема | Тези дейности по контрола на ИАСРЖ произтичат от чл.48, т. 5. от Закона за животновъдството. |
|  |  | Уважаем и Господа, настоящата Наредба в този си вид определено ще стопира развитието на РО, ще се пропилява ценно време за проверки и броене на животни.Фермерите от НСГБ най-вече ги интересува повишаването на продуктивността на животните и бързото им генетично израстване. Определено смятаме,че това е основната работа на селекционерите.Възниква и въпроса за отговорността на ИАСРЖ, съгласно поетите ангажименти продиктувани от Законите и Наредбите. В този си вид в намален състав ангажираност по безкрайни проверки и доклади,намален състав агенцията няма потенциал за реализиране поставените генерални цели за развитието на нашето животновъдство. |  |  |
|  | Асоциация за развъждане на месодайните породи говеда в България  (писмо № 15-291 от 24.07.2020 г.) | Предлагаме следните промени в проекта на наредба, предложена за обсъждане: |  |  |
| В текста на чл. 4, т. 2, който гласи: „...на свободен и постоянен достъп до компютъризираните системи за управление на информацията на проверяваната развъдна организация..." да отпадне словосъчетанието „свободен и постоянен", както и да се допълни същият с „...осъществен със съдействието и в присъствието на служител от съответната РО…“  Мотиви: Считаме, че този текст не отговаря на посоченото в Член 46 от Регламент 1012/2016 относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни), който гласи следното:  „...Задължения на операторите, подлежащи на официален контрол или други официални дейности:  1. Доколкото е необходимо за извършването на официален контрол или на други официални дейности, когато се изисква от официалните органи, операторите предоставят на персонала на тези компетентни органи необходимия достъп до:  а) тяхното оборудване, помещения и други места под техен контрол;  б) техните компютъризирани системи за управление на информацията;  в) техните разплодни животни и зародишните продукти от тях, които са под техен контрол;  г) техните документи и всякаква друга съществена информация.  2. При извършването на официален контрол и други официални дейности операторите съдействат и сътрудничат на персонала на компетентните органи за изпълнението на техните задачи...."  Никъде в горе цитирания член не е указано, че достъпът трябва да бъде свободен и постоянен, а е посочено, че контролът следва да се извършва при оказано съдействие от служител на РО. От друга страна, чисто технологично, няма как да бъде осигурен постоянен достъп до информационната система на АРМПГБ, която изначално е защитена от външна намеса. | Приема се | Нова редакция. |
|  |  | По останалата част от промените в Наредбата за условията и реда за осъществяване на контрол върху дейността на развъдните организации, Асоциация за развъждане на месодайните породи говеда в България изказва своята подкрепа към Становището на колегите от Национален съюз на говедовъдите в България. |  |  |
|  | Сдружение за отглеждане и развъждане на Маришките овце  (По електронен път от 26.07.2020 г.) | Във връзка с публикувания проект за осъществяване на контрол върху дейността на развъдните организации изразявам следните становища и правя следните предложения: |  |  |
| Чл. 2, т. 10 да отпадне текста „...производството на елитни и с висока развъдна стойност индивиди...“;  Мотиви:  Първо, така записан текста на т.10 вменява производствени функции на развъдните организации, което е несъответствие с факта, че всички признати развъдни организации са регистрирани като юридически лица с нестопанска цел в обществена полза, и затова предлагам текста да отпадне тъй като на този етап производството на мъжки разплодници не е ясно регламентирано и на тази база това няма как да бъде контролирано от гледна точка на производството и продажбата.  Второ, така записан текста има пожелателен характер и затова е безмислен. | Не се приема | Текстът не вменява производствени функции на развъдните организации, а регламентира елемент от контролните функции на ИАСРЖ.  Един от мотивите за създаването и приемане на РЕГЛАМЕНТ(ЕС)2016/1012 се индуцира от факта, че „ Развъждането на животни се подпомага най-добре чрез насърчаване на използването на чистопородни разплодни животни или на хибридни разплодни свине с регистрирано високо генетично качество.”  Производството на елитни и с висока развъдна стойност индивиди е залегнало в развъдните програми на развъдните организации. |
|  |  | Чл. 4, Текстът на чл. 4, т. 10: „..да вземат проби за извършване на ДНК анализ на животните“ да отпадне!  Мотиви: Не е уточнено за какъв тип ДНК анализи става въпрос?Една съвременна генетична лаборатория може да извършва различни генетични анализи!!! В случаят ако става въпрос за установяване на бащинство какъвто анализ приляга на ИАСРЖ, то вземането на кръвните проби е задължения на развъдните организации, а не на служителите на РО. Вземането на кръвни проби за ДНК анализ не е присъщо задължение на служители на компетентния орган!!! Компетентния орган може да изисква, ако обстоятелствата налагат такъв анализ, но не е редно пряко да извършва тази дейност. | Не се приема | Тъй като ДНК анализ може да се осъществява за всякакви цели, както за доказване на произход на животни, така и за решаване на спорове не е необходимо да се уточнява на основание чл. 46, т. 2 от Закона за животновъдството. |
|  |  | Чл. 4. т. 11 в този му вид е прекалено общо и неуместен за ефективен контрол, затова предлагам да се редактира и да придобие следния вид „....при проверка да изискват първична документация от проведени измервания и оценки на признаци свързани и несвързани с продуктивността, изчисления и методи на изчисления на генетични параметри и оценки на развъдни стойности на признаците.  Мотиви: Данните за продуктивни и непродуктивни показатели са резултат от проведени измервания и изчисления и затова за компетентния орган е по-важно да провери първичните документи или файлове от измерванията и изчисленията, а не готовите данни от изчисленията, който всъщност могат да бъдат лесно нагласени. | Не се приема | Изискване за представяне на първична документация, гарантираща достоверност на данни в компютъризираните електронни системи е заложено в чл. 6, ал. 3 от Наредбата. |
|  |  | Чл. 4. В т. 15 неправилно се използва термина „нарушения“, който не съвпада с използваната терминология в регламент 1012/2016. Никъде в проекта за наредбата нито в закона за животновъдството не е дадена дефиниция на термина „нарушение“ при извършване на развъдна дейност. Предлагам използвания термин „нарушения“ в чл. 15 да бъде заменен с използвания в Регламент 1012 „несъответствия“!  Има съществена разлика в значенията на термините „несъответствие“ и „нарушения“, а както и последиците от тяхното неспазване. | Не се приема | Терминът „нарушения“ е в съответствие с Глава 5 от Закона за животновъдството, който произтича от Закона за административните нарушения и наказания. |
|  |  | В Чл. 4. т. 17 е предвидена възможност на компетентния орган (в случая ИАСРЖ) за „...съставяне на актове за установени административни нарушения...“!?  Предлагам този текст в този му вид да отпадне поради следните причини:  -Развъдните организации са юридически лица с нестопанска цел, които имат свои контролни органи (управителен съвет, контролен съвет и др.). Ако са налице административни нарушения, то санкцията се определя от тези управленски органи или други държавни органи (НАП, и др.).  -Отново няма тълкувание що е това административно нарушение във връзка с извършваната дейност на РО.  - Налице е несъответствие с чл. 47, т. 1 от Регламент 1012/2016 относно тълкуванието на установените несъответствия и неспазване на правилата.  - Така изписан текста на т. 17 може да се тълкува и като неоправдано вмешателство на компетентния орган в работата на РО. | Не се приема | Възможността на служителите на ИАСРЖ да съставят актове за установяване на административни нарушения е предвидена в Глава 5, чл. 58, ал. 1 във връзка с чл. 47, т. 3 от Закона за животновъдството. |
|  |  | Предложения: |  |  |
|  |  | Терминът „нарушение“ трябва да бъде заменен с термина „несъответствие“, така както е дефинирано в Регламент 1012/2016, чл. 43 и чл. 47. | Не се приема | Терминът „нарушения“ е в пълно съответствие с Глава 5 от Закона за животновъдството. Същият произтича от Закона за административните нарушения и наказания. |
|  |  | Да се прецизират действията на ИАСРЖ в случаи на установено несъответствие съобразно логиката на чл. 47 от Регламент 1012/2016, а именно:  - При установено несъответствие служителите на ИАСРЖ:  а) предприемат необходимите действия за определяне на произхода и степента на това несъответствие и за установяване на отговорността на съответната РО или назначените специалисти в нея. | Не се приема | Така предложеният текст е прекалено общ. В чл. 10, ал. 3 от проекта на Наредбата, изрично е посочено, че при пропуски или нарушения, констатирани при извършената проверка, служителите на ИАСРЖ дават задължителни предписания за отстраняването им в определен срок. |
|  |  | - предприемат подходящи мерки с цел да се гарантира, че РО ще коригират не съответствието и ще предотвратят повторна поява на такива случаи. |  |  |
|  |  | - като вземат решение какви мерки да предприемат служителите на ИАСРЖ трябва да вземат предвид естеството на несъответствието и данните за РО от предишни периоди във връзка с осигуряване на съответствие.  Горните предложение са взаимствани от Регламент 1012/2016 и предложени с цел да се постигне по-голямо съответствие на проекта за Наредбата и Регламент 1012/2016. |  |  |
|  |  | Чл. 14 също да бъде прецизиран в съответствие чл. 47 от регламента и по-специално мерките които са предвидени при установени нарушения. | Не се приема | В чл. 47, т. 1, б. от Регламента е изрично предвидена възможност компетентните органи да „предприемат всякаква друга мярка, която те счетат за подходяща, с цел да се гарантира съответствие с предвидените в настоящия регламент правила“. |